[{"text_idx": "#000002", "text": "Dan arweiniad Ti\u0302m, enillodd prosiect DIPLE, a ariannwyd gan ERDF, wobr Regiostars 2009 am Ymchwil, Datblygu Technoleg ac Arloesi, gan adlewyrchu\u2019r modd llwyddiannus y trosglwyddwyd yr ymchwil i ddiwydiant. Dyfarnwyd MBE iddo am ei wasanaethau i\u2019r celfyddydau graffeg a diwydiant yn Rhestr Anrhydeddau Calan y Frenhines yn 2010."}, {"text_idx": "#000003", "text": "Mae ei gyfraniad i\u2019r diwydiant argraffu wedi\u2019i gydnabod gan wobr TAGA Michael yn 2008, ac yn 2009 gan wobr arbennig EFTA am gyfraniad eithriadol i argraffu fflecsograffig. Ariannwyd ei waith ymchwil gan EPSRC, Llywodraeth a Diwydiant, gan arwain at ragor na 170 o gyhoeddiadau ar argraffu a phynciau cysylltiedig. Yn ddiweddar, cwblhaodd Grant Portffolio EPSRC ym maes \u2018Hylifau Cymhleth ar gyfer Llifoedd Cymhleth\u2019 \u2013 i grwpiau ymchwil sydd ar flaen y gad yn fyd-eang yn unig y caiff y rhain eu rhoi. Y mae\u2019n gyd-ymchwilydd i Ganolfan Gweithgynhyrchu Arloesol Electroneg Arwynebedd Mawr yr EPSRC. Mae\u2019r dyfarniad sylweddol hwn yn y DU yn cael ei ddal ar y cyd rhwng Canolfan Argraffu a Chaenu Cymru a\u2019r 3 canolfan ragoriaeth arall yn y DU ym maes Electroneg Argraffadwy \u2013 Prifysgol Caergrawnt, yr Imperial College, Llundain, a Phrifysgol Manceinion."}]